
EXPUNERE DE MOTIVE 
PRIVIND OPORTUNITATEA PROIECTULUI DE HOTĂRÂRE  
privind schimbarea destinaţiei etajelor 2 şi 3 din Căminul  nr. 1 cu P+ 3E  al Colegiului Tehnic „AZUR”, situat în Timişoara, Calea Martirilor  nr. 64 şi atribuirea în folosinţă gratuită către Palatul  Copiilor Timişoara.

         Potrivit art.100 alin.1 din Legea nr.1/2011 a educaţiei naţionale Palatul Copiilor din Timişoara este  o unitate de  învăţământ pentru activităţi extraşcolare şi a funcţionat în imobilul din Bv. Revoluţiei 1989 nr. 20 care a fost retrocedat.
       Din anul 2010, Palatul Copiilor şi-a mutat activitatea la etajul 2 şi 3 din Căminul  nr. 1 cu P +3E al Colegiului Tehnic „AZUR” Timişoara, Calea Martirilor nr. 64 şi a utilizat acest spaţiu în baza unui  contract de comodat  încheiat cu unitatea de învăţământ.
       Contractul de comodat a exiprat la data de 31.08.2017, fapt pentru care Palatul Copiilor, prin adresa cu nr. 1523/20.09.2017, înregistrată la Primăria Municipiului Timişoara sub nr.SC2017- 23552/22.09.2017, a solicitat  prelungirea acestuia.
    Conform Procesului verbal din data de 01.11.2017, Comisia de analiză a spaţiilor temporar  disponibile situate în imobilele instituţiilor şcolare şi medicale aflate în proprietatea municipiului Timisoara fost de acord cu solicitarea acestuia, cu condiţia obţinerii Avizului conform al Ministrului Educaţiei Naţionale, privind  schimbarea  destinaţiei spaţiului.
     Având în vedere HCLMT nr. 80/23.02.2018 privind propunerea de schimbare a destinaţiei etajelor 2 şi 3 cu suprafaţa  construită de 1432 mp,  din Căminul  nr. 1 cu P+ 3E  al Colegiului Tehnic „AZUR”,  situat în Timişoara, str. Calea  Martirilor nr. 64, pentru desfăşurarea activităţii Palatului Copiilor Timişoara, pe o perioadă de 4 ani;
     Având în vedere Avizul conform nr. 9368/16.05.2018 al Ministrului Educaţiei Naţionale privind schimbarea  destinaţiei pe o perioadă de 4 ani  a etajelor  2 şi 3 cu suprafaţa  construită de 1432 mp, din Căminul  nr. 1, care aparţine Colegiului Tehnic „AZUR”, situat în Timişoara, str. Calea Martirilor nr. 64, din spaţiul pentru învăţământ în spaţiu necesar desfăşurării activităţii Palatului Copiilor Timişoara şi anume în spaţiu de învăţământ;
     - Considerăm oportună iniţierea unui proiect de hotărâre privind schimbarea destinaţiei etajelor  2 şi 3  din Căminul  nr. 1 cu P+ 3E  al Colegiului Tehnic „AZUR”, situat în Timişoara, Calea  Martirilor  nr. 64 şi  atribuirea în folosinţă gratuită către Palatul  Copiilor Timişoara

